మంచుపల్లకీ (నవల)

మంచుపల్లకీ   తెలుగు సినీ దర్శకుడు వంశీ రచించిన నవల. ఇది వంశీ రాసిన మొట్టమొదటి నవల. ఈ పుస్తకంలో అతను రాసిన మొదటి వాక్యం  “ఊహ కమ్మగా ఉంటుంది, వాస్తవం కటువుగా ఉంటుంది… నిజం” 

ఈ పుస్తకం మొత్తం వసుబాబు అనే పాత్ర ఆలోచనా విధానం గూర్చి నిండి ఉంటుంది. అతని జీవితపు మానసిక సంఘర్షణల ప్రయాణమంతా ఉంటుంది. ఈ ప్రయాణంలో అతనికి అర్థంకాని మనుషులూ, తనకు ఎదురైన భిన్నమైన మనస్తత్వాలు కల మనుషులతో తనకు ఇష్టం లేకపోయినా రాజీపడిన సందర్భాలు, బలహీనతల్ని పరిచయం చేసే వ్యక్తిత్వాలు ఎన్నో ఎదురవుతాయి. అతను జీవితంలో ఎవరి ప్రేమాభిమానాలనూ పొందలేక, ఏ నేరం చేయకపోయినా ప్రపంచంలో ప్రతీ జీవరాశికీ శత్రువవుతాడు. అతను ప్రతీ అడుగులోనూ ఓటమిని ఎదుర్కొంతూ ఉంటాడు. అతను ఎవరికీ అర్థంకాక అందరిచే అసహ్యించబడతాడు.

ఇతర విశేషాలు
 ఈ నవల నవభారత్ వారి "నవలా ప్రియదర్శని" నవలా పోటీలో ద్వితీయ బహుమతి గెలుచుకొన్నది.

మూలాలు 

నవలలు
1975 పుస్తకాలు